PLAN FOR CULTURE

Centar za kulturu Ribnjak: POČETAK - 17.LJETNE NOĆI TEATRA EXIT
2026-07-24 21:00 - 22:20 (Europe/Zagreb) | Centar kulture Ribnjak, Park Ribnjak 1, Zagreb
Nakon tuluma, u neredu, gdje je svaki tanjur upotrijebljen, a svaka čaša poluprazna ili polupuna, skoro pa poljubac. Možda poljubac. Njih dvoje, dovoljno mamurni od tuluma i umorni od prošlosti koju nose. Toliko različiti, a opet slični u svojoj usamljenosti, jer usamljenost je jedino što ih spaja. Usamljenost koja paralizira u svojim strahovima, sjećanjima na loša iskustva i lijepe uspomene pretvara u crno-bijeli nostalgični film koji se više nikada neće ponoviti. Postoji li u takvom stanju duboke uronjenosti u vlastitu samoću prostor za hrabro prepuštanje u neki novi odnos, novi početak? Je li nepristojno nadati se novoj ljubavi ili možda samo novom poljupcu?
Drama Početak u gotovo realnom vremenu voajerski nas uvlači u početak jednog odnosa, jednog prijateljstva, možda i ljubavi. Je li kasno da život (ponovno) počne?

Večer Bossa Nove: Amália Baraona, vokal & Vitor Garbelotto, gitara (Brazil)
2026-07-24 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Gosti: Kristijan Beluhan i Kruno Bakota
Glazba Viníciusa de Moraesa već šezdeset godina oblikuje duše slušatelja diljem svijeta. Ove godine brazilska pjevačica Amália Baraona i gitarist Vitor Garbelotto donose poseban koncert u njegovu čast, uz hrvatske goste Kristijana Beluhana i glumca Krunu Bakotu koji će recitirati Viníciusove stihove u prijevodu Tvrtka Jurića.

Auld Reekie String Band (Škotska)
2026-07-25 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Auld Reekie String Band i ove godine na Scenu Amadeo donose pjesme i kompozicije Old Time žanra Američke folk glazbe, čiji se korijeni mogu naći u Engleskoj, Škotskoj i Irskoj tradicionalnoj glazbi, te u glazbenim tradicijama koje su iz Afrike došle u Novi svijet. U njihovoj interpretaciji, ova tradicionalna glazba dobiva svježu i modernu dimenziju.

Filmmusicorkestar
2026-07-26 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Filmmusicorkestar ove godine u prosincu slavi svoj 10. rođendan. Od tada do danas, održali su na stotine koncerata diljem Hrvatske, regije i šire, redovno osvajajući publiku svojim pomno biranim filmskim repertoarom. Glazbeni izričaj Filmmusicorkestra donosi jedno novo glazbeno čitanje velikih domaćih i inozemnih filmskih hitova koketirajući s raznim glazbenim žanrovima.

Centar za kulturu Ribnjak: MEĐUIGRE 0-24 - 17.LJETNE NOĆI TEATRA EXIT
2026-07-28 21:00 - 22:30 | Centar kulture Ribnjak, Park Ribnjak 1, Zagreb
„Moj kabare, Međuigre 0-24, želi dodirnuti besmislenost i manjak logike čitavog ljudskog djelovanja sa sviješću da je čovjek uhvaćen u zamku civilizacije i usamljenosti, kao prirodnog stanja, i da se to ne može izliječiti, ali može ublažiti. Cervantesove “međuigre” su bile male kratke predstave u pauzama između činova dugih i velikih predstava kao odmor za gledatelje. Međuigre 0-24 su mala kratka razmišljanja u pauzama između dugih i velikih životnih obveza. Međuigre 0-24 su sastavljene od mnoštva svakodnevnih razmišljanja stavljenih u formu kratkih priča, od kojih nekoliko njih čini okosnicu kabaretske forme, a ostale se mijenjaju od predstave do predstave. Osnovna ideja Međuigri 0-24, u galopu civilizacije i poplave kapitalizma, je da čovjek ne odgađa mala, kratka zadovoljstva koja mu donose smirenje i duševni mir. Sad nije vrijeme…sad nije vrijeme…sad je kasno!“
Zijah A. Sokolović

Trio Elogio: El amor brujo
2026-07-28 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Trio Elogio, kojeg čine Petrit Çeku, Pedro Ribeiro Rodrigues i Tomislav Vukšić, dobitnici su Nagrade Milka Trnina za najbolje glazbeno postignuće i Nagrade Vatroslav Lisinski, a njihovi koncerti redovito pune dvorane od amsterdamskog Concertgebouwa do Dubrovačkih ljetnih igara. Ovoga puta donose poseban program u povodu 400. godišnjice smrti Johna Dowlanda i 150. godišnjice rođenja Manuela de Falle — dvije epohalne figure europske glazbene povijesti.

Centar za kulturu Ribnjak: Koncert: KORALJ VRAĆEN MORU- 17.LJETNE NOĆI TEATRA EXIT
2026-07-29 21:00 - 21:50 | Centar kulture Ribnjak, Park Ribnjak 1, Zagreb
Program recitala uživo izvode glumica i glazbenik prema albumu Koralj vraćen moru iz 2017. godine u izdanju Menarta.
Glazbena knjiga, CD Koralj vraćen moru, svojevrsna je posveta njegovih autora velikoj, ali nepravedno zapostavljenoj hrvatskoj pjesnikinji. Sadrži izbor iz poezije Vesne Parun u kojemu se nalaze poznate pjesme koje su obilježile odrastanje generacija kao; Ti koja imaš nevinije ruke, Opijmo kočijaša što vozi naše dane, ali i neke manje poznate ili već zaboravljene pjesme.

Edin Karamazov iz svog je bogatog repertoara odabrao skladbe koje i izvodi uz program te tako u potpunosti zaokružuje cjelinu ovog rijetkog glazbeno-poetskog doživljaja.
Želja autora ovoga albuma bila je zaustaviti vrijeme na tren u svom galopu prema zaboravu veličanstvenoga djela Vesne Parun, vrhunske poezije i hrvatskoga jezika. On predstavlja i svojevrsni nostalgični podsjetnik na vrijeme kad su se stihovi govorili naglas, s emocijom i bez žurbe.
Cover albuma čiji je dizajn osmislila Miljenka Matić, ujedno predstavlja i mini zbirku pjesama koje su otisnute uz autorske fotografije A. Saške Mutić.

Viktor Čižić: Glazba Georgea Gershwina
2026-07-29 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Viktor Čižić jedan je od najzanimljivijih mladih pijanista hrvatske glazbene scene — solist, skladatelj, improvizator i glazbenik koji jednako suvereno svira s Zagrebačkom filharmonijom kao što komponira za film i kazalište. Na ovom posebnom koncertu sve to sažima u jedan program posvećen Georgeu Gershwinu, čiju glazbu izvodi u originalnom aranžmanu za solo klavir.

STUDIO EXIT: VOLIŠ LI ME
2026-07-30 21:00 - 22:10 | Studio EXIT, Gundulićeva 37/1, Zagreb, 10000
Život koji smo sanjali nije se ostvario. Umjesto bračne idile koju smo planirali nakon prvotne zaljubljenosti susreli smo svoju osobnu bol od koje ne možemo pobjeći. Možemo li je nadvladati? I što nas čeka iza toga? Ljubav ili…?
Ovo su neke od tema koje otvara komedija Voliš li me?, oživljena fantazija dvadesetogodišnjeg perioda jednoga života koji su dvoje ljudi odlučili dijeliti u ulogama ljubavnika, životnih suputnika, iskrenih prijatelja, roditelja, pa čak i žestokih suparnika te naposljetku iskonskih ljudskih bića. Sve što jedna »ljubavna« veza može podnijeti pred očima gledatelja će se i dogoditi.

Mizanscena je jednostavna. Dvoje glumaca, stol i stolice te bezbroj fiktivnih predmeta koji ne postoje samo u mašti, već i u zbilji.

Kvartet Rucner
2026-07-30 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Nastupaju: Ivana Penić Defar, violina; Ana Paula Knapić Franković, violina; Dragan Rucner, viola; Snježana Rucner, violončelo
Više od stotinu praizvedbi, više od dvije stotine ugošćenih glazbenika, koncerti na više kontinenata. Gudački kvartet Rucner na ovom koncertu donosi djela Stratika, Šuleka, Potočnika, Cossetta i Makara, a kao poseban trenutak večeri — praizvedbu nove skladbe Marijana Makara.

Lovre Marušić Trio
2026-07-31 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Na ovom se koncertu Lovre Marušić, jedan od najuzbudljivijih hrvatskih pijanista svoje generacije, udružuje se s violinistom Nikitom Gellerom i violončelistom Aramom Yagubyanom. Na programu su tri remek-djela: Brahmsov Klavirski trio u c-molu, Rahmanjinovljev Elegični trio i Trio u C-duru Dore Pejačević.

Miroslav Tadić: Što te nema
2026-08-29 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Miroslav Tadić svira gitaru na način koji malo tko drugi može. Barok, balkan, jazz, blues, flamenko — sve to prolazi kroz njegove prste i postaje nešto prepoznatljivo samo njegovo. Ovaj solo koncert poseban je i po tome što nosi posvetu — prijateljima koji su otišli, a čija glazba i dalje živi.

Duo Dhatu
2026-08-30 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Nastupaju: Danica Škreblin, gitara i Kateryna Movchan, flauta
Po uzoru na legendarni album Bach – Piazzolla Zorana Dukića, Duo Dhatu na Scenu Amadeo donose program koji igra na kontrast dvaju glazbenih svjetova. Bachova čistoća i jasnoća govore sama za sebe, dok Piazzollina glazba traži snažnu osobnost i interpretativnu hrabrost.

Kadarsekvenca
2026-09-01 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Proza ili poezija? Klasika, kabaret, jazz ili rock? Filip Šovagović, stalni član ansambla kazališta Gavella i jedan od najprepoznatljivijih glumaca i redatelja svoje generacije, s četvoricom glazbenika donosi “Kadarsekvenca” — koncept podijeljen na rane, aktualne i buduće radove, svirane u jednom dahu kao jedna jedina kompozicija. Nastupaju Šimun Matišić, višestruki dobitnik Porina, Fadil Abdulov, Luka Čapeta, Fran Krsto Šercar i Ivan Marušić Klif.

Srđan Bulat, sedmožičana gitara & Sophie Agten, oboa i engleski rog
2026-09-02 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Srđan Bulat osvajač je nagrada na gotovo svim najprestižnijim svjetskim natjecanjima za klasičnu gitaru, od Tarregina natjecanja u Benicassimu do Alhambra natjecanja u Valenciji, a posebno se ističu nagrade za interpretaciju španjolske glazbe. Ovaj se koncert fokusira upravo na španjolski i latinoamerički repertoar, u duetu sa oboisticom Sophie Agten, švicarskom glazbenicom koja svoju karijeru gradi između suvremene glazbe i komornih projekata.

Aljoša Jurinić
2026-09-03 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Aljoša Jurinić jedan je od najistaknutijih hrvatskih pijanista svjetskog glasa, opisan kao glazbenik s “rijetkim spojem šarma i majstorstva”. Na ovom recitalu donosi program koji prolazi kroz Beethovena, Schumanna, Debussyja, Chopina, Doru Pejačević i Claru Schumann — uzbudljiv put od dramatičnih sonata do intimnih glazbenih minijatura.

Mariachi Los Caballeros
2026-09-08 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Mariachi nije samo glazba — to je slika arene, pijeska, boja i mirisa, kako kaže Ivan Androić, pjevač i utemeljitelj zagrebačkih Mariachi Los Caballerosa. Ovaj jedinstveni sastav, koji je proputovao Hrvatsku, Europu i Meksiko donosi večer meksičkog glazbenog duha u svom punom sjaju.

Zagreb Klezmer Kvintet
2026-09-09 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Zagreb klezmer kvintet u svojem programu zrcali inovativnost obrada autentičnog klezmera s glazbenim utjecajem jazza, klasike i orijentalnih melodija. Nastupaju: Bruno Philipp, klarinet, Krunoslav Marić, violina, Luka Žižić, trombon i klavir, Zvonimir Šestak, kontrabas

Homage Collective: Glazba Alfija Kabilja
2026-09-10 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Homage Collective je zagrebački glazbeni kolektiv osnovan 2022. godine, prepoznatljiv po konceptu „Homage Collective plays…“ u kojem kroz tematske koncerte kolektivni ansambl reinterpretira djela važnih međunarodnih i domaćih glazbenih autora. Ovoga puta kolektiv na Scenu Amadeo donosi glazbu Alfija Kabilja.

Martina Filjak & Monika Leskovar
2026-09-11 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Martina Filjak i Monika Leskovar dvije su od najcjenjenijih hrvatskih glazbenica na svjetskoj sceni. Njihova komorna suradnja opisivana je kao susret “nježne, a istodobno strastvene interpretacije uz tehničku perfekciju”. Ove godine za Scenu Amadeo pripremaju večer Pärtovog Fratresa, Schumanna, Brahmsove sonate i Piazzollinog Le Grand Tanga.

Tisja Kljaković-Braić & Merima Ključo: U malu je uša đava
2026-09-12 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Književno-glazbeno scensko djelo umjetnice Tisje Kljaković-Braić i koncertne harmonikašice Merime Ključo nastalo je prema istoimenoj knjizi Tisje Kljaković-Braić te donosi scensko iskustvo koje briše granice između književnosti, kazališta i glazbe. Umjesto klasične kazališne predstave ili konvencionalne promocije knjige, riječ je o književno-glazbenom scenskom predstavljanju u kojem riječ i glazba ulaze u suptilan dijalog i zajedno oblikuju scenski prostor.

Miroslav Tadić, gitara & Yvette Holzwarth, violina: This Train – pruga bez granica
2026-09-13 21:00 - 23:00 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
I ove godine vlak BalkanAmericana Miroslava Tadića i Yvette Holzwarth prolazi kroz svoju omiljenu postaju, scenu Amadeo. Klasika, Flamenko, Jazz, Blues, Americana i balkanski folklor složno žive na ovom putovanju punom mašte, improvizacije i nepredvidljivih zaokreta.
